**Efecte** on suomalainen ohjelmistokonserni, joka toimittaa asiakkailleen pilvipohjaisia ratkaisuja ja niihin liittyviä palveluja. Sen tuotteisiin kuuluu it-palvelunhallinnan ohjelmistot ja erilaisiin it-järjestelmiin kirjautumiseen tarvittavat identiteetin ja pääsynhallinnan ohjelmistot. 

Yhtiö listautui Helsingin pörssin First North -markkinapaikalle vuonna 2017.

Historia
--------

### 1998–2012

Jaan Apajalahti, Kristian Jaakkola ja Jussi Sarkkinen perustivat yrityksen vuonna 1998 nimellä Bitmount Systems Oy. Vuonna 2002 nimeksi muutettiin Efecte Oy.

Yhtiö perusti ensimmäisen ulkomaalaisen tytäryhtiön vuonna 2005.

Vuonna 2006 Efecten liikevaihdon kasvu oli yli 60 prosenttia ja se työllisti Pohjoismaissa 70 henkilöä.

Vuonna 2007 Efecten vuoden konserniliikevaihto oli 6,3 miljoonaan euroa, ja kasvua oli edelliseen vuoteen verrattuna yli 60 prosenttia. Alalle voimakasta kasvua selitti se, että samalla kun Efecte oli kasvattanut markkina-asemaa Suomessa, se oli rakentanut menestyvää liiketoimintaa myös muissa Pohjoismaissa. Tanskaan ja Norjaan avattiin uudet toimipisteet. Kymmenessä vuodessa Efectestä oli tullut alan johtava toimija Pohjoismaissa.

Vuonna 2008 Efecte työllisti sata työntekijää Pohjoismaissa, 70 Suomessa ja loput Ruotsissa, Norjassa ja Tanskassa. Uutta kasvua se haki Saksan markkinoilta. Sen asiakaskunnasta noin puolet oli julkishallintoa ja puolet yrityksiä. Asiakkaina oli esimerkiksi 11 Suomen 15 suurimmasta kaupungista.  Yrityksen liikevaihto oli lähes 8 miljoonaa euroa.

Finanssikriisin jälkeiset vuodet olivat vaikeita. Vuonna 2009 henkilöstön määrää vähennettiin rajusti ja Efecten perustajat jäivät pois operatiivisesta johdosta. Efecteen palkattiin uusi ammattijohto, joka keskittyi ohjelmistoliiketoimintaan. Kumppanistrategian myötä omasta myyntiorganisaatiosta luovuttiin, samoin konsultointiliiketoiminnasta.

### 2013–

Kun talous oli saatu kuntoon vuoteen 2013 mennessä, Efecte uudisti strategiaansa ja päätti siirtyä toimittamaan ohjelmistoja pilvipalveluna, eli niiden käyttö ei vaatinut asiakkailta ohjelmien asennuksia tai omia palvelimia. Pilviratkaisuja oli kokeiltu jo vuodesta 2009 lähtien. Aiemmin varatoimitusjohtajana työskennellyt Sakari Suhonen siirtyi toimitusjohtajaksi helmikuussa. Kun lisenssimyynnistä siirryttiin jatkuvaan kuukausilaskutukseen, muutos oli iso niin liiketoimintamallissa, myynnissä kuin kulttuurissakin. Tuotekehitykseen alettiin panostaa entistä voimakkaammin ja yhtiö alkoi rakentaa pilvialustaa, joka ei ollut riippuvainen suurista pilvialustatarjoajista, kuten Microsoftista tai Amazoninista. Alkuvuonna Efecte osti RM5 Softwaren, joka oli keskittynyt identiteetinhallintaohjelmistoihin.  Efecte perusti oman myyntiorganisaation ja luopui kumppanimyynnistä. Myös konsultointiliiketoiminta aloitettiin uudelleen.

Vuonna 2015 Efecte julkaisi uuden ratkaisualustan, Efecte Edgen. Yhtiöllä oli noin 200 asiakasta. Yritys siirsi myös vanhat asiakkaansa pilvipalveluidensa käyttäjiksi.

Vuonna 2016 liikevaihto oli 8,3 miljoonaa euroa.

Vuoteen 2017 mennessä Efecten asiakkaiden määrä oli kasvanut noin kolmeensataan ja sillä oli 80 työntekijää. Työntekijämäärä kolminkertaistui Saksassa, kun Efecte palkkasi siellä kilpailijansa, yhdysvaltalaisen Cherwellin kuusihenkisen tiimin. Erikoista kasvustrategiaa Efecte perusteli sillä, että tiimi tunsi hyvin markkinat ja oli työntekijöinä valmiimpia kuin alan ulkopuolelta tulevat. Joulukuussa yhtiö listautui Helsingin pörssin First North -markkinapaikalle.  Yrityksen liikevaihto ylitti ensimmäistä kertaa 10 miljoonan euron rajan.

Heinäkuussa 2018 viisi vuotta toimitusjohtajana toimineen Sakari Suhosen seuraajaksi valittiin Niilo Fredriksonin. Suhosen aikana uudistettiin yrityksen tuoteportfoliota, siirryttiin pilvimaailmaan ja listauduttiin pörssiin. Yritys oli palkannut myös kymmeniä uusia työntekijöitä edellisen vuoden aikana. Fredrikson aloitti työnsä syyskuussa. Viennin osuus yrityksen liikevaihdosta oli 20 prosenttia.

Keväällä 2019 SaaS-liiketoiminnan osuus liikevaihdosta oli puolet.

Toukokuussa 2022 Efecte kertoi ostavansa puolalaisen SaaS-yhtiön. InteliWise oli keskittynyt keskusteluiden automatisointiin tekoälyn avulla.

Organisaatio
------------

Efecte-konsernin emoyhtiö on Efecte Oyj, sen pääkonttori on Espoossa ja se työllistää yli 100 henkilöä Suomessa, Ruotsissa sekä Saksassa. Yritys palvelee pohjoismaalaisia asiakkaita Tukholmasta käsin ja saksalaisia, sveitsiläisiä ja itävaltalaisia asiakkaita Münchenistä. Saksassa Efecte toimii yhteistyössä Bechtle GmbH IT System House Hamburgin kanssa.

Efecten toimitusjohtaja on Niilo Fredrikson ja sen hallitukseen kuuluvat hallituksen puheenjohtaja Pertti Ervin lisäksi Turkka Keskinen, Kari J. Mäkelä, Päivi Rekonen ja Hannu Vaajoensuu.

Tuotteet
--------

Efecte tarjoaa pilvipohjaisia it-palvelun- ja identiteetinhallinnan ohjelmistoja ja niihin liittyviä asiantuntijapalveluita. Efecten tarjoamalla alustalla erilaisia palveluita voidaan digitalisoida, hallinnoida ja automatisoida. Alustaa on käytetty esimerkiksi IT:n, henkilöstöhallinnon tai taloushallinnon palveluita ja asiakaspalvelua ja pääsyoikeuksia. Sitä käytetään myös toimitilapalveluihin, sopimuksiin, taloushallinnon palveluihin ja käyttövaltuuksiin. 

Vuonna 2019 yhtiön liikevaihdosta 80 prosenttia tuli palvelunhallinnasta ja loput 20 prosenttia identiteetinhallinnasta. Palvelunhallintaan kuuluvat yritysten it-palveluiden suunnittelu, toimittaminen, hallinta ja kehittäminen. Identiteetinhallinnalla tarkoitetaan käyttäjien identiteetin ja käyttöoikeuksien luomista, hallitsemista ja tallentamista. Efecten tarjoamia tiketöintijärjestelmiä käytetään it-toiminnoissa mutta enenevissä määrin myös esimerkiksi taloushallinnossa. Efecten alustaan on integroitu kanban-taulu, jossa tehtävät siirtyvät korttina vasemmalta (To Do) oikealle (Done) kulkien eri prosessivaiheiden läpi. Efecten ohjelmistotuotteisiin liittyen tarjotaan myös palveluita kuten käyttöönottoprojekteja, integrointityötä, koulutusta ja asiakasympäristöjen kehittämistä.

Efecten asiakkaita ovat erilaiset palveluorganisaatiot suurissa ja keskisuurissa yrityksissä ja julkishallinnossa. Suomessa sen asiakkaita ovat esimerkiksi Mehiläinen, Musti ja Mirri ja Sarastia. Sveitsissä sen suurimpia asiakkaita on hotelliketju Hotelplan Group, jolla on 1600 toimipistettä.

Tunnustuksia
------------

* Vuonna 2008 Efecte oli vuosittain tehtävässä suomalaisen ohjelmistoalan yrityskartoituksessa ainoa niin kutsuttu gaselliyritys. Määritelmän mukaan gaselliyritys kasvaa kolmena perättäisenä vuotena vähintään 50 prosenttia.
* Vuonna 2020 Efecte sijoittui Great Place to Work Finlandin selvityksessä Suomen 10. parhaaksi työpaikaksi keskisuurten yritysten sarjassa

Lähteet
-------

1. 1 2 3  Efecte Oyj - Yritystiedot *www.finder.fi*. Viitattu 15.5.2019.
2. 1 2  Efecte | Pörssi | Kauppalehti *Kauppalehti*. Viitattu 15.5.2019.
3. 1 2 3 4 5  Suvi Korhonen: Efecte lähti maailmalle tiketöinnit mielessään *Tivi*. Viitattu 13.3.2020.
4. 1 2 3  Efecte Oyj:n tilinpäätöstiedote 2021 *Arvopaperi*. Viitattu 9.8.2022.
5. 1 2  Pörssi houkuttaa uusia tulijoita - Enersense uusin listautuja: Välitti työvoimaa OL3:een *T&T*. Viitattu 15.5.2019.
6. 1 2 3 4 5 6 7  Jarmo Lahti: Efecte kasvatti liikevaihtoa yli 60 prosenttia *Ilta-Sanomat*.  7.4.2008. Viitattu 15.5.2019.
7. 1 2  Pörssi tekee tänä vuonna listautumisennätyksen – pikavoittojen metsästäjät saavat pahasti näpeilleen *Yle Uutiset*. Viitattu 15.5.2019.
8. 1 2 3 4 5 6 7 8  Janne Pöysti: Ohjelmistoyhtiön uusi kasvu löytyi pilvestä *Kauppalehti*. Viitattu 14.3.2020.
9. 1 2 3  Efecte Plc: Our story *www.efecte.com*. Viitattu 15.5.2019. (englanniksi)
10. ↑  Tuomas Karvonen: Efecte tarvitsee kasvuunsa lisää tekijöitä *Ilta-Sanomat*.  6.2.2007. Viitattu 15.5.2019.
11. ↑  LTY tehostaa it-tukea toiminnanohjauksella *T&T*. Viitattu 15.5.2019.
12. ↑  Janne Pöysti: Ohjelmistoyhtiön uusi kasvu löytyi pilvestä *Kauppalehti*. Viitattu 13.3.2020.
13. ↑  Ossian Hartig: Efecte ostaa RM5 Softwaren *Tivi*. Viitattu 13.3.2020.
14. 1 2 3 4  Suvi Korhonen: Sinivalkoiset ajatukset vetivät johtajan takaisin maailmalta – vie Efecteä nyt maailmalle *Tivi*. Viitattu 13.3.2020.
15. 1 2 3 4 5 6  Janne Pöysti: Entinen gaselli pinkaisi uuteen nousuun: Efecte sai uutta virtaa pilvestä *Tivi*. Viitattu 13.3.2020.
16. ↑  Ari Karkimo: Suomalainen softafirma teki melkoisen tempun: nappasi kilpailijan tiimin leipiinsä *Tivi*. Viitattu 15.5.2019.
17. ↑  Annika Korpimies: Efecte löi kasvuvaihteen silmään – löysi uuden toimitusjohtajan Nokialta *Tivi*. Viitattu 15.5.2019.
18. ↑  Niilo Fredrikson aloitti Efecten toimitusjohtajana *Ilta-Sanomat*.  24.9.2018. Viitattu 15.5.2019.
19. ↑  Jukka Lehtinen: Efecte ostaa tekoäly-yhtiön Puolasta *Kauppalehti*. Viitattu 9.8.2022.
20. ↑  Efecte: ESM-Spezialist gewinnt Bechtle Hamburg als Kunden und Partner - Kwiknews Nachrichten finden bei Nachrichten.net - Dem Presseportal - Aktuelle Themen aus aller Welt *www.nachrichten.net*. Viitattu 13.3.2020. [vanhentunut linkki]
21. ↑  Hallitus | Efecte *investors.efecte.com*. Viitattu 15.5.2019.
22. 1 2  Ohjelmistoyhtiö Efecte aikoo pörssiin – Sammon Kari Stadighista suuromistaja *Helsingin Sanomat*.  15.11.2017. Viitattu 15.5.2019.
23. ↑  Efecte: Pilvipohjaista palvelunhallintaa *www.efecte.com*. Viitattu 14.3.2020.
24. 1 2 3  Efecte Oyj:n tilinpäätöstiedote 2019 - kansainvälinen SaaS-kasvu 69 % *otp.tools.investis.com*. Viitattu 25.3.2020.
25. ↑  Agilere Workflows.  *IT-Administrator*, 01/2020.  Heinemann Verlag GmbH.
26. ↑  Ohjelmistoala kaipaa lisää "gaselliyrityksiä" *Helsingin Sanomat*.  29.8.2008. Viitattu 15.5.2019.
27. ↑  Eeva Eronen: Nämä ovat Great Place to Work -selvityksen parhaat yritykset – mukana 50 yritystä *Talouselämä*. Viitattu 14.3.2020.

Aiheesta muualla
----------------

* Efecten verkkosivut